এপ্রিলে মিয়ানমার দাবি করে ৫ সদস্যের একটি রোহিঙ্গা পরিবারকে রাখাইনে ফিরিয়ে নেওয়া হয়েছে। পরে তা ভুয়া বলে প্রমাণিত হলে সমালোচিত হয়। জানা যায়, ওই পরিবার বাফার জোন বলে পরিচিত মিয়ানমারের অংশ থেকেই ফিরে এসেছিল। এরপরও স্থানীয় কর্তৃপক্ষ ওই পরিবারের সীমান্তের কাছে দাঁড়ানো বড় কয়েকটি ছবি দিয়ে একটি বিলবোর্ড টানিয়েছে। তাতে লেখা রয়েছে, ছবিতে প্রত্যাবাসন প্রক্রিয়া। সবশেষ বুধবারের (১০ অক্টোবর) ‘ফিরে যাওয়া’ রোহিঙ্গা পরিবারটিকে নিয়ে ক্যাম্প নেতা আব্দুর রহিম এএফপিকে বলেছেন, কক্সবাজারের বালুখালি শিবিরে থাকতো পরিবারটি। তারা মংডুর কাছে তাদের বাড়িতে ফিরেছে।’ গ্লোবাল নিউ লাইটস-এর প্রতিবেদনে দাবি করা হয়েছে, স্বাস্থ্য পরীক্ষার পর সমাজকল্যাণ, ত্রাণ ও পুনর্বাসন মন্ত্রণালয় তাদেরকে খাবার ও রান্না-সরঞ্জাসসহ বিভিন্ন উপকরণ সরবরাহ করেছে। তং পিয়ো লেতওয়ে অভ্যর্থনা কেন্দ্রের মাধ্যমে কর্তৃপক্ষ ফিরে আসা ব্যক্তিদেরকে হ্লা ফো খাউং ক্যাম্পে হস্তান্তর করবে।